RATAN 600
De RATAN 600 ass e Radioteleskop vun der russescher Wëssenschaftsakademie. Et ass dat Radioteleskop mat dem weltwäit gréissten Duerchmiesser an zanter 1974 a Betrib. Et steet um südleche Bord vun der Staniza Selentschukskaja (Republik Karatschai-Tscherkessien) am nërdleche Kaukasus, an der Géigend vum Selentschuk-Observatoire.

Opbau 
D'Teleskop besteet aus 895 Reflekterplacken an engem Krees vu 576 Meter Duerchmiesser, déi d'Signaler vun enger Quell op engem Punkt vum Himmel op bis zu dräi kegelfërmeg Sekundärreflektere spigelen. Vun do kënne si op ënnerschiddlech Empfänger mat Wellelängteberäicher tëscht 2 cm a 50 cm fokusséiert ginn. Duerch de groussen Duerchmiesser erreecht d'Teleskop eng ganz gutt Wénkelopléisung vun nëmmen 2 Bousekonne, awer op Käschte vun der Ofbildungsqualitéit. Méi héich Wénkelopléisungen erreechen nëmmen zesummegeschalte Radioteleskope wéi d'Very Large Array.

Um Spaweck 
  Websäit vum RATAN-600
 Dem Bill Keel seng Teleskopsäiten

Astronomesch Observatoiren
Teleskopen
Radioastronomie

en:Special Astrophysical Observatory of the Russian Academy of Science#RATAN-600 radio telescope